रेड क्रॉस सोसाइटी ने कबड्डी मैच का किया आयोजन - | chhapratoday.com
by Chhapra Today News Desk - February 5, 2018
Chhapra: रेड क्रॉस सोसाइटी एवं सारण जिला कबड्डी संघ के संघ के तत्वाधान में स्थानीय शिशु पार्क में कबड्डी मैच का आयोजन किया गया। जिसमें बालक वर्ग में छपरा की टीम ने विशनपुरा को 12 अंकों से पराजित किया। वही बालिका वर्ग में छपरा के टीम ने तेलपा को 17 अंकों से पराजित कर विजेता होने का गौरव हासिल किया। बालक वर्ग में छपरा के निखिल दुबे एवं अंकित ने तथा बालिका वर्ग में काजल मंदिरा एवं मधु ने बेहतरीन खेल का प्रदर्शन किया इस अवसर पर सारण जिला कबड्डी संघ के संरक्षक देव कुमार सिंह तथा विकास कुमार सिंह ने खिलाड़ियों को संबोधित करते हुए कहा कि वर्तमान समय में खेल एक ऐसा माध्यम है जिसके द्वारा अपनी पहचान स्थापित की जा सकती है और कबड्डी खेल भारत का एक लोकप्रिय खेल है। जिसमें भारत ने अब तक सभी एशियाई खेलों में स्वर्ण पदक जीता है और मुझे उम्मीद है कि आप में से ही कोई एक दिन भारत का प्रतिनिधित्व करेंगे और इसके लिए हम हर संभव मदद करने को तैयार हैं।
मैच में रेफरी की भूमिका पंकज कश्यप, सुशील कुमार सिंह, शैलेश कुमार सिंह, विकास कुमार राय, सौरभ कुमार ने निभाया। मंच संचालन पंकज कश्यप के द्वारा किया गया स्वागत भाषण भंवर किशोर ने दिया तथा धन्यवाद ज्ञापन डॉक्टर सुरेश प्रसाद सिंह के द्वारा किया गया।
इस अवसर पर रेड क्रॉस सोसाइटी छपरा के द्वारा सभी खिलाड़ियों को टी शर्ट एवं मोमेंटो देकर सम्मानित किया गया तथा विजेता एवं उपविजेता टीम को शील्ड देते हुए जीनत एवं अजीत मसीह ने कहा कि रेड क्रॉस सोसाइटी के द्वारा पूरे विश्व में लोगों को जागरुक किया जाता है तथा आपदा के समय प्रथमोपचार का प्रशिक्षण दिया जाता है। उन्होंने सभी खिलाड़ियों एवं अतिथियों को रेड क्रॉस सोसाइटी के बारे में विस्तार से बताया।
उक्त अवसर पर राजाजी राजेश सचिव सारन जिला माध्यमिक शिक्षक संघ ने नारियल फोड़कर भूमि पूजन किया तथा खिलाड़ियों को प्रोत्साहित किया। इनके अलावा रमेश सिंह, भंवर किशोर, पिंकी कुमारी, शिव किशोर, विष्णु कुमार आदि गणमान्य लोग उपस्थित थे।
मिनीगन फैक्टी का सारण पुलिस ने किया उद्भेदन, सरगना गिरफ्तार
मंदिर में यज्ञ का हुआ आयोजन, निकली कलश यात्रा